CELEX: C2006/121/16
Language: el
Date: 2006-05-20 00:00:00
Title: Υπόθεση C169/06: Αίτηση για την έκδοση προδικαστικής αποφάσεως, την οποία υπέβαλε το Court of Appeal (Civil Division) (England and Wales) στις  29 Μαρτίου 2006  — The Queen κατ' αίτηση της Northern Foods Plc κατά The Secretary of State for the Environment, Food and Rural Affairs

20.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 121/9
            
         Αίτηση για την έκδοση προδικαστικής αποφάσεως, την οποία υπέβαλε το Court of Appeal (Civil Division) (England and Wales) στις 29 Μαρτίου 2006 — The Queen κατ' αίτηση της Northern Foods Plc κατά The Secretary of State for the Environment, Food and Rural Affairs
   (Υπόθεση C169/06)
   (2006/C 121/16)
   Γλώσσα διαδικασίας: η αγγλική
   Αιτούν δικαστήριο
   Court of Appeal (Civil Division) (England and Wales)
   Διάδικοι στην υπόθεση της κύριας δίκης
   
      Εκκαλούσα: The Queen κατ' αίτηση της Northern Foods Plc,
   
   
      Εφεσίβλητος: Ο Υπουργός Περιβάλλοντος, Τροφίμων και Γεωργίας
   
      Παρεμβαίνουσα: The Melton Mowbray Pork Pie Association
   Προδικαστικά ερωτήματα
   Στην περίπτωση που σε μια αίτηση για προστατευόμενη γεωγραφική ένδειξη (ΠΓΕ) για το προϊόν «Melton Mowbray Pork Pie», υποβαλλόμενη βάσει του κανονισμού 2081/92/ΕΟΚ για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (κανονισμός), η οικεία γεωγραφική περιοχή κατά την έννοια του άρθρου 4, παράγραφος 2, στοιχείο γ', του κανονισμού οριοθετείται ως:
   Η πόλη Melton Mowbray και η γύρω περιοχή που ορίζεται ως εξής:
   
               —
            
            
               προς νότον διά της A 52 από τη M1 και την A1 περιλαμβανομένης και της πόλης Nottingham·
            
         
               —
            
            
               προς ανατολάς διά της A1 από την A52 έως την A45 περιλαμβανομένων και των πόλεων Grantham και Stamford·
            
         
               —
            
            
               προς δυσμάς διά της M1 από την A52 έως την Α45· και
            
         
               —
            
            
               προς νότον διά της A45 από την M1 έως την Α1 περιλαμβανομένης και της πόλης Northampton.
            
         
               1)
            
            
               πληρούνται οι απαιτήσεις του άρθρου 2, παράγραφος 2, στοιχείο β', του κανονισμού στο μέτρο που η ζητουμένη ΠΓΕ θα καλύπτει προϊόντα που παράγονται ή μεταποιούνται και/ ή παρασκευάζονται σε τόπους διαφορετικούς από τον τρόπο το όνομα του οποίου χρησιμοποιείται στην ΠΓΕ·
            
         
               2)
            
            
               σε περίπτωση καταφατικής απαντήσεως, ποια κριτήρια εφαρμόζονται για την οριοθέτηση της γεωγραφικής περιοχής κατά την έννοια των άρθρων 2, παράγραφος 2, στοιχείο β', και 4, παράγραφος 2, στοιχείο γ', του κανονισμού;